Sotiris Kyrgiakos

Sotiris Kyrgiakos (gresk: Σωτήρης Κυργιάκος; født 23. juli 1979 i Trikala) er en gresk landslagsspiller, som spiller som midtstopper for den tyske klubben VfL Wolfsburg etter en overgang fra den engelske klubben Liverpool i august 2011.

Klubbfotball

Panathinaikos 
Kyrgiakos spilte først for et lokalt lag, Thyella Megalochoriou. Men det gikk ikke lang tid før han ble oppdaget, og allerede på begynnelsen av 1996-97-sesongen ble han medlem av ungdomsakademiet hos Panathinaikos. Han bodde og spilte fotball i Paianiakomplekset, klubbens eget treningsområde.

Etter 1999-2000-sesongen ble han lånt ut til Agios Nikolaos i de lavere greske divisjonene, og fikk etter dette mere respekt fra klubbens president Lampros Maris, som Sotirios ser på som sin andre far. Han ble hos Agios Nikolaos i to år, og i 2001 var han med i førsesongtreningsleiren hos OFI Kreta. 
Skader på de andre midtstopperne hos Panathinaikos like før den 3. kvalifiseringsrunden mot SK Slavia Praha i Mesterligaen 2000/2001 betydde at han måtte returnere til Paiania og ble fast på laget.

Rangers 
I januar 2005 gikk Kyrgiakos på lån til Rangersfor resten av 2004/2005-sesongen med mulighet for en permanent overgang mot slutten av sesongen. I Rangers vant han sitt andre ligamesterskap på rad, samt den skotske ligacupen der han skåret to mål i 5-1 seieren over Motherwell i finalen. Han klarte innledningsvis ikke å bli enig med Rangers om en permanent avtale, og var også i samtaler med Everton, Portsmouth og Schalke før han signerte en ettårig avtale med Rangers. Kyrgiakos skåret et viktig og berømt seiersmål mot FC Porto i Mesterligaen den påfølgende sesongen.
Han ble frigitt i mai 2006 etter at kontrakten hans løp ut.

Eintracht Frankfurt 
I juni 2006 signerte Kyrgiakos en 2-årskontrakt med Eintracht Frankfurt. I hans første sesong ble han en favoritt blant fansen, med noen flotte kamper og viktige skåringer, som hjalp klubben til å unngå nedrykk. Klubben endte på en 14.-plass i Bundesliga sesongen 2006/2007. I sin andre sesong med klubben fortsatte han med flere fine kamper, og hjalp klubben til en 9.-plass. Den 1. juli 2008, etter at avtalen hans var løpt ut, bestemte Kyrgiakos seg for ikke å forlenge kontrakten med klubben, og ble dermed frigitt.

AEK Athen 
1. august 2008 signerte Sotiris en 5-årsavtale med AEK Athen. Grunnet skader fikk Kyrgiakos kun 20 ligakamper i hans første sesong for AEK, men etablerte seg likefullt som en av ligaens beste forsvarere. Kyrgiakos' lag nådde den greske cupfinalen, hvor de møtte Olympiakos og tapte 15-14 på straffer, etter å ha spilt uavgjort 4-4 etter ekstraomganger. Kyrgiakos ble på sin side byttet ut i kampens andre omgang grunnet skade, på et tidspunkt hvor AEK leder 2-1.

Liverpool 
Den 18. august 2009 skrev Kyrgiakos på sin egen hjemmeside at han ville melde overgang til Liverpool. Det ble bekreftet av klubben selv dagen etter at han ville signere, avhengig av at en medisinsk undersøkelse ble godkjent innen 21. august. AEK Athens skrev 20. august på sine hjemmesider at overgangssummen var på 3 millioner €, mens britisk media opererete med summen £2 millioner. 21. august ble overgangen endelig, og Kyrgiakos ble Liverpool-spiller. Liverpool-manager uttalte at «Han kommer til å bli en veldig god signering for oss».

Landslagsspill 
Kyrgiakos debuterte på det  den 13. februar 2002 i en kamp mot , og skåret sitt første landslagsmål mot  et år senere den 13. februar 2003.
Han var uheldig og mistet den greske seieren i EM i fotball 2004 på grunn av skaden, som ironisk nok var en kneskade mot sin lagkamerat fra Rangers, Stefan Klos. Han skåret tre mål i kvalifiseringen til EM i fotball 2008 og ble plukket ut på det greske laget i EM i fotball 2008.

Meritter 
Panathinaikos
 Gresk seriemester: 2004
 Gresk Cupmester: 2004

Rangers
 Skotsk seriemester: 2005
 Skotsk Ligacupmester: 2005

Referanser

Eksterne lenker 
 
 
  Official AEK Athens profile
  Profil hos Liverpool.no

Greske fotballspillere
Spillere i Fotball-EM 2008
Spillere i Fotball-VM 2010
Fotballspillere for Panathinaikos AO
Fotballspillere for Rangers FC
Fotballspillere for Eintracht Frankfurt
Fotballspillere for AEK Athen
Fotballspillere for Liverpool FC
Fotballspillere for VfL Wolfsburg
Fotballspillere for Sunderland AFC
Fotballspillere for Sydney Olympic FC
Personer fra Trikala